<classify> LONDON, ENGLAND KIUNGO wa Arsenal, Mesut Ozil, ameripotiwa kuwa,alimkataa kocha wa timu hiyo Unai Emery kwa kumwambia hafai kuwa kocha. Kwa mujibu wa gazeti maarufu nchini Uturuki, Fanatik,mchezaji huyo aliitoa kauli hiyo baada ya kufanyiwa mabadiliko katika mchezo wafainali wa Kombe la Europa dhidi ya Chelsea wiki moja iliopita. Ozil alitolewa katika dakika ya 78 na nafasi yakekuchukuliwa na Joe Willock, hivyo Ozil alionekana kuna maneno anayaongea wakatianatoka nje, hivyo gazeti hilo lilitoa tafsiri ya maneno hayo kwamba alisemaNaapa kwamba wewe sio kocha. Hata hivyo mbali na kufanyiwa mabadiliko, lakinitimu hiyo ilikubali kichapo cha mabao 4-1. Ozil alionekana kutoridhishwa na kitendo chakufanyiwa mabadiliko, baadhi za picha zilimuonesha akiwa na uzuni wakati yuponje ya uwanja huku mchezo huo ukiendelea. Msimu huu Ozil hakuwa kwenye kiwango kizuri chakuweza kuisaidia Arsenal kufanya vizuri kwenye michuano mbalimbali, hivyokulikuwa na taarifa za uongozi wa timu hiyo kutaka kuvunja mkataba wake. Kwa sasa mkataba wa mchezaji huyo mwenye umri wamiaka 30, unatarajiwa kumalizika mwishoni mwa msimu wa 2021. Huku akidaiwa kuwammoja kati ya wachezaji ambao wanalipwa kiasi kikubwa cha fedha, pauni 350,000. Hata hivyo, katika baadhi ya michezo Ozil amekuwaakikaa benchi bila ya kujali kiasi hicho cha fedha anacholipwa, hivyo kupeleleamjadala wa kutaka kuachana na mchezaji huyo ili kuweza kupunguza kiasi kikubwacha mashara ambacho kinatumika bila ya faida. Katika michezo 35 aliyocheza Ozil msimu huu kwenyemichuano mbalimbali amefanikiwa kupachika jumla ya mabao sita huku akipiga pasitatu za mwisho ikiwa ni tofauti na wengi walivyozoea kumuona mchezaji huyo akiwakwenye kiwango chake.  <topic>: michezo 